Nzimande veroordeel vandalisme by universiteite | Maroela Media
Nzimande veroordeel vandalisme by universiteite
Brande is tydens die betogings by die Universiteit Kaapstad gestig (Februarie 2016) Foto: Verskaf
Blade Nzimande, die minister van hoër onderwys, het Vrydag vandalisme by universiteite veroordeel ná studentebetogings die afgelope week.
"Die ministerie is uiters besorg en veroordeel ten sterkste brandstigting by die visekanselier se kantoor by die Universiteit van Kaapstad, asook kunswerke en skilderye, waaronder 'n werk deur Richard Baholo, die eerste swart student wat in 1994 sy meestersgraad in beeldende kunste verwerf het," het Nzimande se kantoor in 'n verklaring gesê. "Ons veroordeel ook die optrede toe 'n bus Woensdagaand by die Universiteit van die Witwatersrand aan die brand gesteek is."
Die ministerie het gesê terwyl hy die oorsaak van die studentebetogings erken, moet studentebetogings gepaard gaan met verantwoordelikheid.
Nzimande se kantoor het ook soortgelyke voorvalle en ontwrigting by die Noordwes-Universiteit en Universiteit van Pretoria veroordeel.
"Al hierdie voorvalle is betreurenswaardig en dit moet nie weer gebeur nie," lui die verklaring. "Ons doen 'n beroep op universiteite om hul mag af te dwing, doelbewus op te tree en die hulp van wetstoepassers in te roep om diegene aan te keer wat eiendom beskadig."
Maroela Media het vroeër berig lede van die Rhodes Must Fall-beweging het verskeie skilderye, hoofsaaklik van wit persone wat verbind word met die Universiteit van Kaapstad, van die mure in UK-geboue verwyder en dit aan die brand gesteek. 'n Studentevervoer-bus en 'n bakkie is ook aan die brand gesteek.
studentebetogings Tuks Universiteit van Kaapstad
Kragonderbreking in die Vrystaat
Anc veroordeel die optrede maar die DA is doodstil?????
Die organusasies het net n anti wit strategie. News 24 het berig hoe bang die wit studente in die koshuis by UCT is en die openlikke haat teen enige wit persoon hier.
Ag ou Blade waarom gaan staan jy nie self tussen die vandale en vertel in geen onduidelike taal wat jy van hulle verwag nie. Te bang ne! Nou skuil jy agter verklarings. Is die saak nou ernstiger oor daar 'n skildery van 'n swarte ook verbrand is?
Nzimande van alle wesens! Dieselle ou wat sy grootste oomblik in die "stryd" beskryf as die nag toe hy en ander die biblioteek by sy universiteit afgebrand het. Eish, wat jy saai moet jy maar maai.